Servei web de l'Imserso d'accés lliure i especialitzat en la difusió d'informació i documentació sobre persones grans i serveis socials en el marc de les administracions públiques.
Programa desenvolupat per l'Espai Jove Les Corts per augmentar el nivell de coneixements sobre salut mental en la població jove, les famílies i els professionals que hi treballen.
El programa presenta tres línies d'actuació: una campanya informativa, una oferta de formació i un portal web on destaquen els manuals i les fitxes informatives sobre temes com el benestar emocional, els trastorns mentals que més prevalen, els hàbits saludables en relació a l'alimentació, el descans o l'exercici físic.
Punt de trobada del lleure educatiu i l'acció social.
El web neix de la unió de dues capçaleres de referència en l'educació en el lleure a Catalunya: la comunitat virtual enGrup.cat i la revista Estris.
La Comissió Europea supervisa l'evolució de la opinió pública en els estats membres, tot ajudant en la preparació de textos, la presa de decisions i l'avaluació de treball.
Els temes estudiats i revisats es centren en la ciutadania europea: ampliació, situació social, salut, cultura, tecnologia de la informació, ambient, l'euro, defensa...
El web Eurodesk proporciona informació sobre els programes i oportunitats europees per joves, organitzacions juvenils i per aquells que treballen en l'àmbit de l'educació, formació i joventut.
Des de la pàgina d'inici es poden consultar les convocatòries en vigor per un període de tres mesos i disposa d'un servei RSS d'alertes de dates límits.
A més, ofereix informació sobre polítiques europees de joventut, un foro de discussió i una col·lecció de recursos.
Polítiques i legislació relacionada amb el món de les drogues.
Des de l'EMCDDA s'observen i es donen pautes per les polítiques nacionals dels països membres de la Comunitat Europea.
Espai web europeu creat per la Comissió Europea amb l'objectiu de fomentar la integració de les persones nacionals de tercers països que viuen a la Unió Europea.
El portal ofereix informació legislativa, bones pràctiques, fitxes informatives per països i recerca de socis per a projectes, entre d'altres serveis.
Aquesta iniciativa es complementa amb un fòrum que té previst reunir dos cops a l'any als representants d'organitzacions civils.
Recurs en línia, elaborat per la Fundació Catalunya – La Pedrera i la Diputació de Barcelona, que presenta diferents exercicis pràctics, en forma de joc, distribuïts en cinc àmbits: memòria, llenguatge, atenció, càlcul i estratègia.
L'objectiu d'aquest recurs és ajudar a mantenir la ment activa, no només per anar superant el dia a dia a mesura que ens anem fent grans, sinó per ajudar a endarrerir possibles malalties com, per exemple, l'Alzheimer.
Servei del Departament de Treball, Afers Socials i Famílies per facilitar als ciutadans/anes la recerca i accés a les ofertes de treball, i a les empreses la recerca i selecció de les persones treballadores.
És el primer portal d'intermediació públic obert a les persones en situació d'atur, a les persones amb feina -estiguin inscrites o no al Servei d'Ocupació de Catalunya- i a les empreses.
Fundació sense ànim de lucre que recull excedents materials d'empreses i particulars i els envia a països i col·lectius necessitats.